Strindfjorden

Strindfjorden er den delen av Trondheimsfjorden som ligger mellom Lade, Strinda, Malvik, Skatval, Frosta og Leksvik. Fjordnavnet antas å være eldre enn det for hele Trondheimsfjorden. I vest løper den over i Flakkfjorden. I øst fortsetter Trondheimsfjordens hovedløp mellom Leksvik og Ekne, mens Skatval deler fjorden inn i fjordarmene Stjørdalsfjorden og Åsenfjorden.

Fra jernalderen til ut i middelalderen utgjorde bygdene rundt Strindfjorden et rettsfellesskap, Strindafylke. Strindafylke var blant de uttrønderske fylkene sammen med Stiordølafylke, Gauldølafylke og Orkdølafylke.

 Referanser 
Strindfjorden på Norgeskart.no fra Statens kartverk

Kategori:Fjorder i Trøndelag
Kategori:Trondheimsfjorden
Kategori:Fjorder i Trondheim
Kategori:Fjorder i Indre Fosen